L'Hoquei Olot confirma el seu ascens a Nacional Catalana - Garrotxa Digital\nComentaris tancats a L’Hoquei Olot confirma el seu ascens a Nacional Catalana\nL’Hoquei Olot puja a Nacional Catalana, la categoria de bronze de l’Hoquei estatal. Ho van aconseguir dissabte passat, després de guanyar per 0 gols a 6 a la pista del Vilassar de Mar i quan queden tres jornades per acabar la temporada a Primera Catalana, on són líders destacats.\nAra els jugadors de Quim López poden aconseguir el títol de lliga, i només els falta un punt per aconseguir-lo. La primera oportunitat la tenen el proper cap de setmana, on l’Olot rep la visita de la Garriga al Pavelló Municipal. Falta per confirmar el dia exacte de partit, que pot ser entre divendres i diumenge. L’afició podrà celebrar l’ascens amb els jugadors de l’Hoquei Olot, i l’any que ve gaudirà d’una categoria inèdita fins ara a la Garrotxa.\nAquest dilluns al vespre es va donar per finalitzada la votació dels tercers pressupostos participatius de la ciutat d’Olot. Durant 10 dies, els veïns i veïnes del sector nord de la ciutat van poder escollir les diferents propostes a les que volien que es…


Vergés parla d'un toc de queda des de les 22 hores Vergés parla d’un toc de queda des de les 22 hores – El Món\nVergés parla d’un toc de queda des de les 22 hores\nDiu que no significa automàticament obrir la restauració\nACN 24/10/2020 9:42 am\nLa consellera de Salut, Alba Vergés, ha apuntat que la proposta que tenen ara sobre la taula de toc de queda el situa entre les 22 i les 6 hores, i ha remarcat que això no significa automàticament obrir la restauració. “Hi ha mesures que es complementen entre elles i no són intercanviables. Són independents“, ha dit a Catalunya Ràdio, on ha recordat que bars i restaurants també tenen horari diürn i mouen molta gent. Vergés ha admès que l’estat d’alarma i el toc de queda pot durar més de 15 dies. Segons ella, el govern espanyol es reunirà diumenge per aprovar-lo, acceptant que la Generalitat es quedi amb el comandament. Aquesta nova eina pot permetre prendre diferents mesures, ha dit, com ara contractar estudiants d’últim curs d’infermeria.\n“Les UCI se’ns ompliran, però hi haurà problemes a tota la societat. Això ho hem de poder parar“, ha subratllat la consellera, que ha indicat que la primera mesura que es prendrà tan bon punt s’aprovi l’alarma serà el toc de queda, però “no serà l’única”. Els propers dies també s’estudiarà si se n’han de prendre més o “reforçar alguna de les que ja estan estiguin establertes”.\nSegons Vergés, l’aplicació de l’estat d’alarma no suposarà una pèrdua de competències, sinó que es farà amb una delegació de l’autoritat a la Generalitat. Permetrà prendre decisions de forma àgil, sense haver d’esperar l’autorització del TSJC, i servirà per adoptar mesures com ara la contractació d’estudiants d’infermeria d’últim curs, decisió que es podria prendre properament. “Els nostres centres es troben tensionats i també ens demanen poder tenir aquestes eines“, ha dit. Ara bé, ha assegurat que els hospitals no estan en situació de col·lapse, però sí que s’han de reorganitzar per poder atendre la covid sense deixar de fer activitat ordinària.\nSobre la durada del toc de queda, ha reconegut que “això no s’acaba en 15 dies“, perquè la corba puja molt ràpidament però frenar-la “és molt costós“. A més, ha advertit que no es poden repetir imatges com les del cap de setmana passat. La consellera ha demanat a la ciutadania que només es relacioni amb la seva bombolla de convivència. En aquest sentit, ha explicat que el toc de queda a partir de les 22 hores vol evitar visites particulars entre cases, i no com el que ha situat Madrid a la mitjanit.\nDe moment ha descartat tancaments perimetrals, perquè la situació de Catalunya és “pràcticament generalitzada“. Sobre l’estat del secretari de Salut Pública, Josep Maria Argimon, que està ingressat a l’hospital per la covid-19, ha constatat que és una “mostra claríssima del que pot provocar el virus”. Ha explicat que està estable i que manté converses amb ell.


Diverses teories al llarg de la història - ppt descargar\nPublicada porDalila Branco Fragoso Modificado hace 11 meses\nPresentación del tema: "Diverses teories al llarg de la història"— Transcripción de la presentación:\n1 Diverses teories al llarg de la història\nMODELS ATÒMICS Diverses teories al llarg de la història\n2 Demòcrit i Leucip Fa uns 2400 anys, a l’antiga Grècia, hi havia dos corrents de pensament per descriure la naturalesa de la matèria. Uns consideraven que la matèria era contínua i que sempre es podeia subdividir. Altres com demòcrit i Leucip, el seu mestre, suposaven que era discontínua i constituïda per partícules indivisibles anomenades àtoms.\n3 Model atòmic de Dalton La primera teoria atòmica amb caràcter científic va ser proposada pel químic britànic J. Dalton ( ) el Les idees fonamentals d’aquesta teoria són: La matèria està constituïda per àtoms. Els àtoms són indivisibles i no es modifiquen en les reaccions químiques. Tots els àtoms d’un mateix element químic són iguals. Els àtoms d’elements químics diferents són diferents. Els compostos estan formats per la unió d’àtoms d’elements diferents.\n4 Representacions de Dalton\n5 Model atòmic de Thomson\nEl físic anglès J.J.Thomson ( ) va demostrar que en les descàrregues elèctriques de gasos s’obtenien partícules amb una càrrega elèctrica negativa que eren idèntiques per a qualsevol gas. Thomson va anomenar aquestes partícules electrons\n6 Model i experiència de Thomson\nThomson va proposar un model d’àtom format per unes partícules amb càrrega negativa (electrons), immerses en un fluid de càrrega elèctrica positiva, que donava com a resultat un àtom elèctricament neurtre.\n7 Model atòmic de Rutherford\nEl 1911, el físic anglès E. Rutherford ( ), va llançar partícules alfa de càrrega positiva, com si fossin projectils, sobre una làmina molt prima d’or.\n8 Contràriamanet al que esperava, ja que el model de Dalton suposava que els àtoms eren esferes massisses, va observar que la majoria de les partícules travessaven la làmina sense desviar-se, algunes es desviaven i canviaven de direcció i unes altres, poques, semblaven rebotar.\n9 model atòmic nuclear Per explicar aquests fets, Rutherford va proposar el model atòmic nuclear, que descriu l’àtom com un nucli central molt petit ( contra el qual xocaven les partícules desviades), que concentra la major part de la massa de l’àtom, i una part exterior o escorça, que conté els electrons que giren al voltant del nucli i descriuen òrbites circulars.\n10 Model atòmic actual El físic danès N. Böhr( ), millorant el model atòmic de Rutherford, el 1913 va publicar el seu model atòmic, que suposava que l’àtom estava format per un nucli compacte amb càrrega elèctrica positiva i una escorça on els electrons estan distribuïts en diferents capes o òrbites.\n11 Descoberta del neutró Posteriorment, el 1932, Chadwick va descobrir una nova partícula del nuclli, el neutró, que és una partícula de massa similar a la del protó però sense càrrega elèctrica.\nDescargar ppt "Diverses teories al llarg de la història"\nEVOLUCIÓN MODELO ATÓMICO\nModelos atómicos (historia)\nModelos Atómicos Víctor Alfonso Islas Salas A\nDescripción de la materia La materia está compuesta de átomos Demócrito 450 A.C. Átomo = sin división Griegos 4 elementos.\nUNIDAD I Evolución del pensamiento científico y estructura atómica de la materia.\nBREVE HISTORIA DE LA ESTRUCTURA DEL ÁTOMO


L’Escola Alba posa a la vena el nou calendari solidari, que compta amb la col•laboració de Foment Tàrrega\n12 establiments comercials de la ciutat participen en aquesta iniciativa que assoleix la quarta edició\nEls alumnes de l’Escola Alba de Tàrrega són els protagonistes del nou calendari solidari “Jo també sóc el teu client”, que l’AMPA del centre ha impulsat per quart any. En aquesta edició, els nens i nenes han visitat una dotzena de comerços de Foment Tàrrega, i és que enguany, el calendari ha volgut implicar als botiguers, un col·lectiu de persones que són molt presents al dia a dia de tothom.\nSi el primer any que es va editar el calendari solidari es va fer un tiratge de 300 exemplars, la iniciativa ha arrelat fort a la ciutat amb un creixement important any rere any. Aquesta vegada s’han editat fins a 1.500 calendaris, que com cada any, es vendran amb l’objectiu de sensibilitzar vers les capacitats de les persones amb especials dificultats, i recaptar fons per l’escola.\nEl calendari solidari de l’Escola Alba es pot adquirir des d’aquesta setmana a 10 euros als establiments que hi ha participat, a la Fira d’Artistes, al Gat del Rosal, a la botiga d’Alba del Palau dels Marquesos, als Cinemes Magèstic i a la pàgina web de l’entitat.


Casas de Vale de Lobo Mirandela Portugal - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasas de Vale de LoboRua dos Olmos s/n, Vale de Lobo, Mirandela, Mirandela, Portugal, 5000-102 - Veure al mapaExcel·lent8,9Basada en11comentarisCasas de Vale de LoboVeure més fotosVeure més fotosVeure totes les 26 fotosMolt bona ubicació 8,2Veure al mapa8,2UbicacióParticularitats que li encantaranaire condicionat\nSobre l'allotjamentDescripcióDissenyat tant per oci com per negoci, Casas de Vale de Lobo està situat idealment a Mirandela; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Casas de Vale de Lobo és compromet a que la seva estada sigui el més còmoda possible. L'hotel ofereix accés a una gran gama de serveis, inclosos instal.lacions de barbacoa, servei de bugaderia. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb servei de planxa, forn microones, assecador de cabell, nevera, cafetera/tetera a cada habitació. Jardí, piscina exterior de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Casas de Vale de Lobo és una selecció idònia per a la vostra estada a Mirandela.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatcuina americananeveracafetera/teteraempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


17 | Novembre | 2018 | BELLATERRA.CAT\nArchive for 17/11/2018\nLa galeria règia més antiga d’Europa torna a la Generalitat més de 400 anys després\nPosted in Bellaterra, tagged Catalunya, Filippo Ariosto, Generalitat de Catalunya on 17 Novembre 2018|\nPer Antoni D’Armengol\nDes de fa pocs dies torna a estar penjada a les parets del Palau de la Generalitat una part de la col·lecció de retrats de comtes i reis que van governar Catalunya fins al segle XVII.\nLa galeria de retrats, encarregada el 1587 per la Diputació del General al pintor bolonyès Filippo Ariosto, va presidir durant 300 anys la sala Nova, la sala de govern al Palau de la Generalitat de Catalunya. D’allí van anar a parar al museu militar de Montjuïc i, amb el retorn del castell a Barcelona, la col·lecció també ha tornat a mans del propietari original.\nA principis del segle XIX, encara es podia distingir la galeria de comtes catalans penjada a les parets de la Sala Nova del Consistori Major de Palau, com es pot comprovar en un gravat del 1809. La sala on, encara ara, es reuneix el govern de Catalunya.\nDurant més de 300 anys, els retrats de Guifré el Pilós, Ramon Berenguer el Gran, Jaume el Conqueridor, Martí l’Humà, Ferran el Catòlic o Felip II van ser exposats allà.\nFins que, el 1908, la Reial Audiència que ocupava el Palau de la Generalitat des del Decret de Nova Planta va ser traslladada a un nou edifici al passeig de Lluís Companys, juntament amb els 46 quadres de la galeria, 43 dels quals estan en procés de restauració.\nD’allí es van traslladar el 1963 a Montjuïc, per decorar les parets del Museu Militar. Des del tancament del recinte, el 2009, són propietat de l’Ajuntament de Barcelona.\nMaite Toneu, del Centre de Restauració Béns Mobles de la Generalitat, diu que les obres han patit “intervencions bastant invasives”.\n“Són obres que han estat en unes condicions, no les més idònies per la seva conservació i alhora han tingut un seguit d’intervencions de restauració al llarg dels segles. Són intervencions bastant invasives que han distorsionat el que és l’obra en si.”\nL’encàrrec que la Generalitat va fer el 1587 a Filippo Ariosto es fa poc després que el pintor fes el mateix encàrrec per a la Diputació d’Aragó, i té una clara intencionalitat política.\nEn plena disputa de competències, amb el poder de Felip II, Aragó i Catalunya volen posar en relleu la continuïtat històrica i la independència que els avala per negociar amb el rei, segons Rodolfo Galdeano, doctor d’Història de l’Art.\n“El que fa la sèrie icònica és posar-la en valor. Escolta’m, nosaltres som aquests i venim d’aquí. A Castella també venen dels gots. És la mateixa arrel, però nosaltres tenim la nostra història, tenim una continuïtat al llarg de la història i arribem fins a tu, que ets el rei Felip II. D’alguna manera, el que estem dient és nosaltres pactem amb tu, però nosaltres tenim la nostra història.”\nGaldeano ha impulsat la relectura de la galeria de comtes i comtes reis catalans. Unacol·lecció de pintures única per la seva extensió i antiguitat.\n“Estem parlant de la sèrie més antiga d’Europa i estem parlant d’una sèrie que el que fa és reivindicar la història pròpia, no? Per tant, estàs recuperant patrimoni i, a més, el tornem al lloc on era.\nLa galeria de comtes mostra la voluntat de reivindicar la identitat pròpia, ja en el segle XVI. Les actes que documenten l’encàrrec expliquen també la divisió interna entre els que defensaven els drets absoluts del rei i els que defensaven les constitucions catalanes. Una divisió que va provocar que el pintor, després de cobrar l’encàrrec, abandonés precipitadament Barcelona sense concloure la part literària que havia d’acompanyar els quadres.\nPer cert, la Generalitat va haver de pagar a l’artista la considerable quantitat de 1.702 lliures pels 46 quadres, més un altre de grans dimensions que representava sant Jordi. La Diputació d’Aragó, amb només 38 quadres, va pagar 1.520 escuts, una quantitat sensiblement inferior.


fetes | BLOG DE L'ESPERIT DE VIC\nTag Archives: fetes\nCoses per fer : activitats previstes pel mes de març\n9 Març 2011 martacelma\t"Viscelània", Botiga en línia, Coses per fer, Frases fetes, Recomanacions\t1 comentari\nUis !! moltes coses per fer al mes de Març !! Estic repassant l’agenda de la gent de gastroteca.cat ( cada cop és millor. més complerta i ben feta, felicitats).\nEm criden l’atenció algunes: la primera és la de l’Alguer, tot i que ho tenim complicat per anar-hi, ara sembla que amb els vols de baix cost és més fàcil, si no hi ha vagues i si els de Rynair no han anulat el vol…, la gent de l’Alguer organitzen les jornades : Festa del bogamarí, que interpreto que són garoines; volen ” exaltar l’Alguer que amb aquesta celebració s’ha proclamat la ciutat de l’eriçó de mar d’Itàlia”. No tenim cap vi de l’Alguer a la nostra botiga www.vinscatalans.cat però tot arribarà. M’agraderia anar-hi, és tot el mes de Març quasi.\nL’altra és Film & Cook a Barcelona : una iniciativa fantàstica: cinema i cuina, dos arts fantàstics : curts, cuina, films, degustacions… val la pena fer-hi una ullada. El cartell que us poso és d’ells, em sembla fantàstic\nI dues de vins : la mostra de Viticultors de Vins del Garraf, tot una promesa, a veure si en fan una DO aviat i les VI Jornades gastronòmiques de DO Alella o aquí.\n1.-Feu una ullada a tota l’agenda de gastroteca.cat, segur que trobeu alguna activitat interessant\n2.- Unes frases fetes referents al mes de Març :\n-Diu la vinya: l’amo em planta, l’amo en poda, l’amo em lliga i el març em dóna vida.\n-Per sant Josep, verdeja el cep. (19 març)\n-Si no podes pel març, no veremaràs.\n-La vinya regalada, pel març podada i pel maig binada. (binar: llaurar per segona vegada)\n3.- Una recomanació : ja que parlavem del Garraf, la malvasia de Sitges, de la qual us en vaig posar informació de la seva petita història en una entrada anterior, boníssima, fresqueta i amb gust a pansa.\nBon vi i bona vida\nalellaalguerbarcelonacinemacoses per fercuinafetesfilm&cookfrasesgaroinagaroinesgarrafjornades gastronòmiquesl'alguermalvasiamarçsitgesviticultors


Devolució.cat » El fracàs de la Nova Barcelona\nEl fracàs de la Nova Barcelona\nCatalans exiliats després de la derrota a la Guerra de Successió van acabar refundant una ciutat del Danubi que va acabar amb la majoria d’ells\nEl 11 setembre 1714 les tropes del rei Felip V van doblegar Barcelona després d’un setge d’una mica més d’un any. Molts austriacistes derrotats es van exiliar a Sicília i Nàpols, però 20 anys després, el 1735, les tropes de Felip V van ocupar aquestes terres. Així que per als catalans que havien perdut la guerra de Successió, començava un segon exili a Viena.\nNo obstant això, poc es coneix sobre què va passar amb aquests catalans en la seva aventura a l’imperi austríac. Ara, quan està a punt de complir-se el 300 aniversari del final de la Guerra de Successió, el professor d’història moderna a la Universitat de Barcelona i actual director del Museu d’Història de Catalunya, Agustí Alcoberro, ha seguit els passos d’aquesta epopeia . Segons explica en el seu llibre La “Nova Barcelona” del Danubi (1735-1738). La ciutat dels exiliats de la Guerra de Successió, només alguns d’aquests exiliats a Àustria van tenir sort, però la resta van acabar tenint una vida errant i al límit de la subsistència.\nAcollits amb generositat a Viena i Buda, cobrant pensions de diversa quantia, aquests exiliats començaven a ser una despesa econòmica important per a les arques de l’imperi. Així que Carles VI (Carles III per als catalans) els va convertir en colons de Beckerek, una localitat del Banato de Temesvar delimitada pel Danubi (entre els actuals Hongria, Romania i Sèrbia), que havia estat recuperada recentment als turcs. Centenars d’exiliats, majoritàriament catalans, van ser enviats allí amb el propòsit de fundar una nova ciutat en el territori limítrof amb la frontera turca.\n“El primer contingent d’exiliats va arribar cap a la tardor de 1735. Havien sortit de Viena, en vaixell, recalant en Buda i Belgrad. Dos nous combois van arribar el 1736. A la fi d’aquest any, 157 famílies espanyoles es trobaven ja en Beckerek”, explica l’especialista de l’exili austriacista, Agustí Alcoberro.\nNo obstant això, el nom turcoserbio de l’antiga localitat de Beckerek era una paraula impronunciable per a ells, així que van decidir batejar la seva nova pàtria com “Nova Barcelona”, en record de la terra que els va veure néixer. Entre els exiliats, havia figures destacades de la Guerra de Successió com els germans Nebot, Pere Joan Barceló “Carrasquet” o Francesc de Castellví i Obando, entre d’altres.\nUna utopia en paper mullat\nL’aventura va arribar a la seva fi només tres anys després. Els exiliats no van poder suportar el clima humit de la zona. El canal que anava de Temesvar fins on ells es trobaven discorria a través de terres pantanoses, la seva aigua estancada envoltava el lloc. A causa de les crescudes del canal, milions de peixos quedaven escampats en la terra i es podrien al sol. La pestilència inundava l’aire de la zona.\nA més, Agustí Alcoberro explica que el col · lectiu “no responia de cap manera a les característiques pròpies d’una nova colonització: envellit, format per veterans de l’exèrcit i l’administració, fins i tot amb un alt percentatge de gent inhàbil”. Aquestes persones desconeixien les ocupacions civils meus elementals, o no els havien practicat durant els últims decennis.\nAixí que el resultat d’aquella aventura va ser una catàstrofe. De les 800 persones que van arribar fins allà, en tres anys (entre 1735-1738) només van sobreviure 347, que van tornar a Buda ia Pest (i després molts van passar a Viena), segons els càlculs més fiables. La pesta i altres malalties van ser els seus pitjors enemics. El projecte de la “Nova Barcelona” es va abandonar. Més endavant, aquest territori va passar a denominar-Nagy Beckskerek i ara es diu Zrenjanin.\nDerrotats a casa, estrangers en terres d’acollida, l’aventura dels catalans que van fundar la “Nova Barcelona” encara és desconeguda. Segur que encara queda molta documentació esperant als arxius de Viena i Budapest. Encara que amb els esdeveniments que recull en el seu llibre Agustí Alcoberro sorprèn i commou resseguir les passes d’aquells homes, dones i nens que van arribar a construir, per un temps molt breu, l’esborrany d’una nova pàtria.\nDimarts, abril 2, 2013\nDibuix de la Nova Barcelona ‘, avui Zrenjanin (Sèrbia) de la portada del llibre’ La Nova Barcelona del Danubi (1735-1738). La ciutat dels exiliats de la Guerra de Successió ‘Rafael Dalmau, Editor


VII Congrés de la SEMYR | TrobEu\nEl VII Congrés de La Sociedad de Estudios Medievales y Renacentistas se celebrarà del dimarts 4 al dijous 6 de setembre a la Universitat de Salamanca. Enguany, se centrarà en el Patrimoni textual i les Humanitats Digitals. Així doncs, la majoria de sessions i ponències versaran sobre noves eines digitals en el camp de la filologia i de la història de la literatura.\nEn aquesta línia, Miriam Cabré, directora del projecte, hi intervindrà amb la comunicació "El proyecto Trob-Eu: base de datos de cortes trovadorescas y proyección en mapas interactivos", mentre que Sadurní Martí se centrarà en les bases de dades Cançoners DB i Eiximenis DB. També es presentaran d'altres bases del grup Narpan · Cultura i Literatura de la Baixa Edat Mitjana com la base Llull DB i es farà balanç de precedents i experiències que han portat fins a les recerques actuals.\nPer a més informació, programa i d'altres detalls, feu clic aquí.


Wikiloc | Ruta Sant Cugat del Vallès - Gelida per la Creu d'Aragall - els Onze - 10 Novembre 2019\nSant Cugat del Vallès - Gelida per la Creu d'Aragall - els Onze - 10 Novembre 2019\n5.293 549 3646\nSortida de diumenge amb bicicleta de carretera amb els companys de la UCSC Grup B.\nAquest diumenge, un grup intrèpid de la UCSC, malgrat els mals pronòstics de pluja i fred, ha desafiat els elements i s’ha aventurat a fer la ruta prevista fins a Gelida travessant el mur de la Creu d’Aragall (537 m). Aquest grup de deu irreductibles ciclistes de carretera han estat: Tomás, Vicenç, Nogue, Troy (nou fitxatge amic del Fernando provinent de l’illa nòrdica d’Anglaterra – Hi, welcome to the party!), Miquel, Jesús, José L. Molina, Blanca i Jordi R. El contratemps ha augmentat quan abans d’arribar a Molins de Rei, el José L. ha punxat la roda del darrere. Malgrat aquest mal cop del destí, els joves ciclistes no han abandonat la seva empresa i, recuperant fugaçment el ritme perdut, s’han enfilat cap a Corbera de Llobregat amb més força i potència que mai fins a coronar el seu destí de l’alt de la Creu. La baixada no ha estat pas plaent, amb el terra força moll i l’intens fred. Tot i així, han arribat a Gelida i han pogut arribar al bon port del Parador de Subirats a Casablanca on han pogut gaudit d’un esmorzar més que merescut. Amb el pap ple i el solet dient bon dia, s’han encaminat ja de tornada cap a les seves respectives llars passant per Martivell, Gelida, Castellví i Martorell. En aquest punt, el grup s’ha separat per seguir camins diferents. En JLM, Troy i Vicenç han decidit tornar per la Fundició. Nogue i Blanca pel Suro i la resta han pujat els Onze per passar per Castellbisbal. Sembla ser que la tornada no ha tingut més incidències per remarcar.\nSant Cugat – Valldoreix- carretera de Molins de Rei – Molins – Sant Andreu de la Barca – Cimentera Promsa – La Palma de Cervelló - Corbera de Llobregat – Creu d’Aragall – Gelida – Martivell – Restaurant La Parada – Martivell – Gelida- Castellví de Rosanes – Martorell – El Onze – Castellbisbal – Carretera de Molins – Rubí – Valldoreix – Sant Cugat\nCreu d'Aragall (537 m)\nCruïlla dels Onze


'Transformació!' Un taller familiar per aprendre a construir joguines amb material de rebuig amb la peça 'Croco' - SIESTV\n19 març 2015 'Transformació!' Un taller familiar per aprendre a construir joguines amb material de rebuig amb la peça 'Croco'\nEl proper dissabte 21 de març a les 18 h s’obre, a l’Espai Cultura Fundació Sabadell 1859, aquesta proposta adreçada a nens i nenes de 4 a 10 anys.\nEl taller Transformació! és una activitat lúdica amb la que els més petits aprendran, mentre juguen, a construir objectes i joguines utilitzant material de rebuig, mitjançant la peça Croco.\nCroco és un projecte de Núria Pérez Pedrola, una de les talleristes; és un joc de construcció, una peça d’unió aplicable a materials diversos a través del qual nens i nenes poden materialitzar els seus mons imaginaris a través de la creativitat aplicada a la manipulació i transformació de materials reutilitzats.\nEs tracta doncs d’un espai lúdic que permet sensibilitzar els nens i nenes sobre l’excés d’objectes i de material de rebuig que generem, i mostrar-los com algunes pràctiques creatives i tecnològiques poden contribuir a millorar-ho.\nEls artefactes realitzats durant el taller familiar, passaran a formar part de l’exposició Transposicions, disseny fora de camp.\nEspai Cultura Fundació sabadell 1859, tallers en família


L'Ateneu Popular Ca la Teia guanya el judici - Ona Bages Ona Bages\nL’Ateneu Popular Ca la Teia guanya el judici\nL’Ateneu Popular de Ca la Teia de Santpedor ha tingut avui el millor regal d’aniversari: guanyar el judici per ocupació que afrontava. El judici que ha tingut lloc aquest matí als nous jutjats de Manresa. El fiscal, que era l’única part acusatòria, ha retirat els càrrecs contra les dues persones a les quals s’acusava d’haver ocupat l’immoble dos anys enrere, després d’acreditar que no hi havia delicte.\nEn conèixer-se la decisió del fiscal l’alegria s’ha apoderat de la vintena de membres de Ca la Teia i simpatitzants que han anat al judici amb pancartes de suport. Així ho expressava un portaveu del col·lectiu, Aniol Vila, a Ràdio Santpedor:\nA falta de la sentència final del jutge que confirmi l’absolució dels acusats, Ca la Teia té ara via lliure per seguir amb la seva tasca de dinamització social i cultural oberta al poble, en el mateix edifici que els fa de casa des del seu naixement al 2015.\nNext article Rafa Martínez rebrà un homenatge a Santpedor\nPrevious article Cáritas Sant Fruitós recapta 800 € en el sopar solidari


Arts escèniques 2020-2021 a Can Felipa | Centres Cívics\nArts escèniques 2020-2021 a Can Felipa\nEl programa d'arts escèniques del CC Can Felipa presenta les bases de la nova convocatòria destinada a donar suport a les companyies, artistes i col·lectius escènics emergents en vies de professionalització.\nFins al primer dia de novembre podeu presentar les vostres propostes per Escena actual i Menuda Felipa. Els espectacles seleccionats en les diferents modalitats donaran forma a la programació del centre i tindran l'oportunitat de participar al La(b) Felipa, espai d'experimentació, formació i producció.\nLa comissió de selecció està formada per Núria Coromines, actriu, dramaturga i directora escènica, Neus Bernaus, dinamitzadora del CC Matas i Ramis i Olga Fusté, coordinadora del programa d'arts escèniques de Can Felipa.\nTots els projectes que passin la selecció rebran 500 € en concepte de suport a la creació i, a més, entre tots els projectes seleccionats s’atorgarà un màxim de 3 ajuts La(b) de 400 € que es donaran en funció de les propostes de mediació presentades. Per a més informació, cliqueu aquí.


La lluna i la Banqueta — Ajuntament de Juneda\nSou a: Inici / Noticies / La lluna i la Banqueta\nAquest dimarts 21 d’agost a Juneda s’ha realitzat la tradicional caminada “La Lluna i la Banqueta”. Una marxa nocturna pel Parc de la Banqueta i que està inclosa dins els preludis de la festa major de la localitat garriguenca.\nMés 600 participants van realitzar una caminada d’uns 5 quilometres pel Parc de la Banqueta (de Juneda fins al Pont Negre). Un cop acabada la marxa, els participants van poder degustar una tassa de xocolata desfeta i refrescar-se amb un bany nocturn a les piscines municipals. Aquesta, ha estat la vint-i-dosena edició de l’activitat organitzada conjuntament per l’ADPN la Banqueta, l’Ajuntament de Juneda i l’Ecocentre Les Obagues.\nCom a novetat destacable en aquesta edició, s’han substituït les botelletes de plàstic de l’avituallament per dipòsits d’aigua omplerts en el brollador de Rocallaura (Urgell), on els participants podien omplir el got reutilitzable que duien de casa. La mesura va ser acollida amb molta acceptació per tot el públic i l’acció forma part del pla que l’associació la Banqueta va iniciar al 2017 per eliminar qualsevol tipus de residu no orgànic d’aquesta bonica vetllada.\n(nota de premsa: La Banqueta)


Noves instal·lacions de la Policia Local - somMollet\nEls treballs per millorar les instal·lacions de la Policia Municipal han consistit en l'adequació i ampliació de l'Oficina d'Atenció Ciutadana, amb una superfície total de 210 metres quadrats.\nPer tal d'adequar l'espai s'ha fet una nova instal·lació elèctrica, climatització, i enllumenat nou. També s'han fet treballs de pintura, de fusteria de fusta i d'alumini.\nEn aquesta ampliació disposa d'una zona de recepció i espera, amb serveis i recorreguts adaptats per a minusvàlids; una zona de despatxos d'atenció personalitzada i sala de reunions; una sala de comunicacions; i una zona d'administració, magatzem i serveis.\nAquestes obres s'han fet per tal de millorar les instal·lacions de la Policia Municipal i el servei que ofereixen fins que no es construeixi la nova comissaria. En els propers dos mesos s'actuarà en una segona fase, que permetrà adequar la primera planta de la comissaria (100 m2) per incloure-hi un menjador per als treballadors i una sala de reunions, i el soterrani (60 m2), amb zones de detenció i millores en l'accés.\nEn total, les obres de millora afectaran una superfície de 410 metres quadrats, i s'hauran realitzat de manera paulatina per no destorbar la feina diària de la Policia Municipal.


No feu aquests 5 errors de color exterior de la pintura - disseny modernLlegir Més\nPrincipal disseny modern No feu aquests 5 errors de color exterior de la pintura\nNo feu aquests 5 errors de color exterior de la pintura\nHi ha més per triar un esquema de colors exteriors per a la teva llar que no pas per escollir un "agradable" neutre i un color blanc. Els propietaris d’habitatges actuals han adoptat la tendència d’atractiu de frenada i han donat a l’estil exterior tanta atenció com l’interior. Escollir els colors exteriors adequats per a la vostra llar pot ser senzill, però per aconseguir un màxim d’atracció, voldreu evitar aquests errors habituals.\nNo vau començar amb un esquema de colors\nLa creació d’un esquema de colors de pintura no és només per a interiors. Abans d'escollir qualsevol pintura, preneu el temps per crear un esquema de colors exteriors de la pintura. Voleu incloure un color per al cos principal de casa vostra, un color per a la decoració i un tercer color opcional que pot alinear els vidres de la finestra o fins i tot convertir-se en el color de la porta principal. Per obtenir una aparença combinada que pot augmentar l’atractiu de la vorera, afegeix un color de colors amb un microaccent. Aquest color funciona millor per a la decoració de jardí o porxo, terrisseria i plantes florals.\nNo heu mostrat els colors a casa vostra abans de pintar\nSí, el mostreig de colors de la pintura és tan important a l’exterior de casa, com a l’interior. El mostreig del color de la pintura és essencial, sobretot amb el color exterior de la pintura i us pot ajudar a evitar un error car en el color de la pintura.\nMolts exteriors per a la llar estan pintats amb el color de pintura "Dóna'm un bon beix per a l'exterior" de la botiga. El problema amb aquest enfocament popular és que no teniu ni idea dels aspectes de pintura d’aquest color i de com es veurà a casa vostra. El mostreig de pintura us pot donar una idea del que farà el color a la vostra llar.\nNo us heu adonat dels vostres esquemes de color exterior del barri\nEstaria meravellós si poguéssim escollir el nostre esquema de colors de pintura exterior sense que ens preocupéssim amb ningú més. La realitat és que, fins i tot si no teniu cap HOA que dicti les vostres opcions de pintura exterior, un cop d'ull ràpid al barri us pot dir si la vostra idea de color serà allà fora de lloc.\nSi voleu pintar el turquesa casolà, mostra el color de la vostra llar i estigueu oberts a disminuir-lo si el color sembla completament incorrecte per al vostre ambient de barri. Aquest petit truc us pot ajudar a l’hora de vendre la vostra llar.\nHeu oblidat el vostre paisatgisme\nHi ha més atractiu per a la vorera de casa que simplement els colors de la pintura. L'escolliment dels colors adequats per a les pintures exteriors inclou una consideració acurada dels seus colors. Si el pati del darrere presenta un fullatge verd / groc brillant, un color exterior de la casa de color verd fresc o blau pot semblar fosc i fred.\nEl paisatge de flors també pot ser un problema si un color domina el pati davanter. Podeu ajudar-vos amb l’ús d’una aplicació de color de pintura per combinar colors o per simular un nou color de pintura amb una foto del vostre paisatge existent.\nHas oblidat la teva porta d'entrada\nLa porta d'entrada pot ser com una joia a l'exterior de la vostra llar. La vostra llar pot tenir un aspecte agradable amb la porta de fusta blanca o de fusta que el constructor utilitza, però pot brillar realment amb el color de la porta d'entrada dreta. El color de la porta d'entrada es pot utilitzar com a accent per combinar tot per aconseguir un atractiu atractiu.\nEl color perfecte de la porta davantera pot fer més que completar el vostre color exterior; pot accentuar el seu estil arquitectònic.\nArticle AnteriorCom decorar amb colors neutres\nArticle SegüentCom afecta el clima a l'estat d'ànim\nHi ha més per triar un esquema de colors exteriors per a la teva llar que no pas per escollir un "agradable" neutre i un color blanc. Els propietaris d’habitatges actuals han adoptat la tendència d’atractiu de frenada i han donat a l’estil exterior tanta atenció com l’interior. Escollir els colors exteriors adequats per a la vostra llar pot ser senzill, però per aconseguir un màxim d’atracció, voldreu evitar aquests errors habituals. No vau comença © Copyright 2019


El PP demana perdó per no haver atès bé els familiars del Iak-42 (Albert Solé)\nLa ministra Cospedal compareixerà dilluns a la comissió de defensa del Congrés\n4 min. Barcelona 12/01/2017 00:00\n651x366 La ministra de Defensa, María Dolores de Cospedal, ahir a la base naval de Rota. / ROMAN RÍOS / EFE La ministra de Defensa, María Dolores de Cospedal, ahir a la base naval de Rota. / ROMAN RÍOS / EFE\nSense admetre cap culpa de la qual es puguin derivar responsabilitats penals, el govern espanyol sí que està canviant el discurs respecte a la responsabilitat moral de la seva actuació en l’afer del Iak-42 del 2003. 62 soldats espanyols que tornaven de la guerra de l’Afganistan van morir en un accident aeri a Turquia. Des que al gener es va fer públic el dictamen del Consell d’Estat que responsabilitza Defensa de l’accident, el discurs del govern espanyol ha canviat, com van evidenciar ahir l’actual titular de la cartera, María Dolores de Cospedal, i el ministre de Justícia, Rafael Catalá.\nEl més explícit dels dos va ser el titular de la cartera de Justícia, que va dir en una entrevista a Onda Cero que el govern espanyol ha de demanar perdó, “potser, per no haver atès adequadament” els familiars de les víctimes. El ministre Catalá va assenyalar que és possible que s’hagin explicat malament quan afirmen que el govern espanyol no ha de demanar perdó perquè no hi ha culpa en el sentit penal, però va subratllar que si les famílies de les víctimes consideren que no han sigut ateses adequadament, “tenen raó”, ja que ho senten així, de manera que “cal corregir-ho i millorar-ho”.\nAixò no implica, doncs, que el govern espanyol reconegui obertament la seva culpa en l’accident. Sí implícitament, assumint les conclusions de l’informe del Consell d’Estat. La ministra de Defensa, María Dolores de Cospedal, va posar veu -en una entrevista a la COPE- al comunicat emès dimarts pel ministeri després de reunir-se amb els familiars de les víctimes del Iak-42. Va defensar la decisió que ha pres d’admetre la “responsabilitat objectiva” que va tenir el seu ministeri en l’accident perquè considera “important” la “reparació moral” a les víctimes per aquesta tragèdia. Cospedal va recordar que el dictamen del Consell d’Estat deixa clar que “hi ha una relació entre el funcionament del ministeri i la tragèdia”, i que per això ha decidit canviar la postura que fins ara havia tingut Defensa. “Hi ha reparacions que no són econòmiques”, va afegir Cospedal.\nFavorable al retorn de Trillo\nD’altra banda, segons la ministra, la responsabilitat política de Federico Trillo -ministre en el moment de la tragèdia-“fa ja molt de temps que es va resoldre”, i va recordar que l’exministre ja va ser absolt pels tribunals. Per aquest motiu Cospedal es va afegir a la llarga llista de dirigents populars actuals que han defensat que Trillo pugui tornar a la seva plaça de funcionari del Consell d’Estat, si ho desitja: “Si no pogués reincorporar-se seria terrible”.\nMaría Dolores de Cospedal compareixerà dilluns que ve a la comissió de Defensa del Congrés -a petició pròpia- per donar explicacions sobre el dictamen del Consell d’Estat. Així es va decidir ahir a la mesa del Congrés, mentre continua oberta la possibilitat que la ministra hagi de donar explicacions també en un ple extraordinari. Ana Pastor, presidenta del Congrés, convocarà una reunió de la diputació permanent dimarts o dimecres que ve per debatre i votar aquesta possibilitat. El PSOE és un dels partits que va demanar aquest ple extraordinari, i ahir la vicepresidenta segona del Congrés, la socialista Micaela Navarro, va admetre que podria retirar aquesta petició si les famílies de les víctimes se senten satisfetes amb les explicacions que doni Cospedal dilluns. De fet, els familiars van celebrar el canvi de postura del govern espanyol després de reunir-se amb la titular de Defensa.\n“El nostre objectiu és que les famílies de les víctimes, que demanen la veritat des de fa 13 anys, se sentin satisfetes amb les respostes que rebin, no sobre qui guanya la batalla. No estem lluitant contra la ministra de Defensa ni contra el govern, estem lluitant perquè s’aclareixi la veritat”, va concloure la diputada socialista al Congrés.


Els casaments més esperats del 2019\nLady Gaga, Spohie Turner i Belén Esteban són algunes de les celebritats que passaran per l’altar\nEls casaments més esperats del 2019 GETTY\nBarcelonaAquest any ha deixat molt bon gust de boca pel que fa a casaments de celebritats. Un dels moments nupcials més àlgids va ser l’enllaç entre el príncep Enric i Meghan Markle. Però tampoc es poden oblidar casaments com el de Chiara Ferragni amb el raper Fedez, la celebració a l’estil Bollywood de Priyanka Chopra i Nick Jonas o la festa d’alta volada de Marta Ortega i Carlos Torretta.\nPerò aquest 2019 l’agenda nupcial no es queda pas curta. Arriben enllaços que faran les delícies de la premsa rosa. Per començar, aquest serà l’any en què Lady Gaga passarà per l’altar per unir-se amb l’agent de famosos Christian Carino. Tot un esdeveniment mediàtic en què probablement l’elecció del vestit de la núvia, en aquest cas famosa pel seu vestuari extravagant, serà un dels elements més destacats.\nUna altra de les cites imprescindibles serà el casament entre Sophie Turner, l’actriu que interpreta Sansa Stark a Joc de trons, amb Joe Jonas, membre de la banda Jonas Brothers. Una cerimònia que volien celebrar aquest any però que van haver d’ajornar a causa del rodatge de la sèrie. Això sí, es preveu que aconseguirà reunir grans celebritats internacionals.\nQui també proclamarà el seu amor és Pau Gasol amb Catherine McDonnell. La parella va començar la seva relació el 2015, però no la van fer pública fins a un any després. La foto del seu compromís a Instagram va obtenir més de 65.000 likes en poques hores, de manera que es preveu que serà un enllaç bastant seguit.\nEn el panorama nacional, també podria arribar el casament de Carles Puyol i Vanesa Lorenzo, però encara no ho han confirmat oficialment. Les sospites van començar quan la model va agafar el ram del casament de Yolanda Cardona i Víctor Valdés i va penjar una divertida foto on Puyol es posava les mans al cap. Poc després, la parella va penjar una imatge a Instagram on l’exfutbolista es referia a ella com la seva promesa.\nEncara que es van prometre l’estiu passat, tot apunta que en els mesos vinents també es viurà el casament d’una de les parelles més mediàtiques del moment en el panorama espanyol: Sergio Ramos i Pilar Rubio. Sembla que el tàndem ha decidit fer un pas més en la seva relació, després de l’arribada del seu tercer fill.\nEsclar que qui també està fent parlar molt sobre el seu casament és Belén Esteban, que ja té molts detalls a punt per al seu enllaç amb Miguel Marcos. Sembla que la princesa del poble realitzarà l’enllaç el 22 de juny a la finca La Vega del Henares, a Madrid, i farà una cerimònia civil amb deu testimonis, com María Patiño, Gema López i Antonio Rossi.\nD’altra banda, la bloguera Alexandra Pereira, també coneguda com a Lovely Pepa, té previst casar-se amb Ghassan Fallaha. Un compromís que ja va anunciar degudament a través d’Instagram per generar ressò mediàtic.\nFinalment, el medallista olímpic Cristian Toro celebrarà el seu casament amb Susana Salmerón. L’esportista va sorprendre tothom quan, després de baixar del podi mundial de piragüisme, li va demanar davant de les càmeres a Salmerón, que aleshores estava embarassada, que es casés amb ell.\nTot i aquesta selecció, el més segur és que el nou any encara arribarà amb més cites nupcials destinades a omplir portades roses.


Gestió de subministraments energètics - gemweb\nrepresentació davant de companyies energètiques\nRealitzem serveis de gestió i representació davant de les companyies comercialitzadores energètiques, amb l'objectiu d'optimitzar al màxim la documentació administrativa en termes d'electricitat dels nostres clients.\nGestió subministraments energètics\nRealitzem serveis de gestió i representació davant de les companyies energètiques, amb l'objectiu d'optimitzar al màxim la documentació administrativa en termes d'electricitat, gas, aigua o altres contractes energètics dels nostres clients.\nAdministrem les tasques relacionades amb la gestió i control de la documentació dels subministres energètics.\nRealitzem les altes, baixes, modificació de contractes i de tarifes, reclamació de factures i gestió de multitud de tràmits amb les companyies comercialitzadores i distribuidores en representació de la teva entitat, tant per a Baixa, Alta Tensió, subministre de gas, aigua o altres recursos energètics.\nOptimizem les condicions contractuals, asegurant el compliment d'elles i comprovant la correcta aplicació en la facturació.


Primer EP de Menerva - Bon viatge — Verkami\nEP + Samarreta + Encenedor\nEP + Bossa + Encenedor\nEP + Samarreta + Calcetins + Bossa\nEP + Dessuadora + Calcetins + Bossa + Encenedor\nPack Bon Viatge\nEP + Samarreta + Dessuadora + Calcetins + Bossa + Encenedor + Clauer\nConcert elèctric (no inclou muntatge d'escenari, ni rider tècnic)\nMenerva som un nou grup musical nascut a la Marina. Hereus de distints grups, ens hem trobat en aquest projecte format per un recull de músics amb inquietuds semblants i de diversos àmbits. Molts de nosaltres, a més, amb influències com el jazz, el swing o el funk.\nNo podem estar quietets, vaja!\nSom i volem ser sinònim de diversió i de bon rotllo. Ens ho passem bé i pretenem que vosaltres gaudiu tant o més com nosaltres. Fer que la gent balle i cante, que s’oblide dels problemes i dels quefers quotidians. Perquè la vida si la ballem, és més vida.\nBon viatge és el nostre primer treball d'estudi, format per cinc temes propis fets amb molta estima per a totes i tots vosaltres:\nDisco ets tu\nMentre tu m'escales\nCapturem aquesta imatge\nSi bé Disco ets tu ha estat la cançó escollida per a presentar este projecte, hem llançat també un altre avançament del nostre EP: Mentre tu m'escales, que us el posem ací baix per a que l'escolteu. Amb una col·laboració de luxe al Saxo... Us encantarà!\nLes recompenses seran entregades en mà, excepte llargues distàncies o situacions especials, que ens posarem en contacte amb vosaltres per realitzar l'enviament.\n(El disseny del marxandatge pot estar subjecte a modificacions)\nMenerva està format per huit músics amb experiència personal en el món musical, majoritàriament som músics de carrer. Esta faceta, en part, pensem que ens enriqueix com a conjunt. D’altra banda, aquest enriquiment son les maneres amb les que ens estem introduint a aquest món. Amb una identitat pròpia plena de substància i accentuada per cadascun de nosaltres, que dóna com a resultat una música innovadora, alegre i divertida. El projecte vol transmetre una combinació de degustacions musicals de l’època disco i swing amb pinzellades de música actual creant així un mix explosiu que faça ballar i disfrutar a qui ens escolte.\nLes aportacions aniran destinades a finançar l'enregistrament dels cinc temes propis que formaran l'EP i totes les despeses derivades d'aquest treball, així com el material necessari per a preparar un gran directe per a totes i tots vosaltres.\nLa finalització del projecte està prevista en abril del 2020 i les recompenses estaran enllestides al llarg de maig del 2020.\nSeguiu-nos a les nostres xarxes i no us perdeu cap novetat\nL'EP és un Vinil?\nNo. L'EP és un CD normal, però amb efecte vinil. És només un\nefecte estètic i serà completament funcional als vostres reproductors habituals.\nCuca Martinez Cervera\nA triunfar que lo merecéis, molais mucho.\nVos desitge molts èxits amigatxos\nMolta força per este gran projecte!!!!\nTota pedra fá pared !!! Gracies a vosatros.\nEnhorabona amics, sou grans! Molta sort ✨💕\nBona Sort i molt D, exits\nDesitjant veurevos en directe!! i en el Tropical de cervesetes, també! jajaja\n#02 / Preparant Recompenses\nEstimada família Menerva, esperem que estigueu molt bé. Nosaltres hem tornat a la “quasi” normalitat dels assajos, i estem preparant cosetes noves perquè quan ens veiem siga molt especial. Una vegada més, gràcies a totes i tots per fer possible este projecte!\nUs acabem d’enviar els formularis perquè els reompliu i posar-nos a la feina preparant les vostres recompenses, que ja tindreu ganetes, veritat?\nCom bé sabeu, degut a aquesta situació que ens ha tocat viure, anem amb quasi dos mesos de retràs, però anem a fer tot el possible perquè arriben les recompenses el més prompte possible. També, ens agradaria que sapiereu que hem apostat per negocis de proximitat, que igual que molts de vosaltres i nosaltres ho estan passant malament ja que han vist reduïts els seus ingressos quasi per complet.\nContinua el Bon Viatge! Us anirem informant.\nNo ho podem dir amb més ganes ni il·lusió: SOU GENIALS. Heu estat més de 150 les personetes que heu confiat en el projecte, que heu passat a formar part d'esta gran família, i no podem estar més contents. I ho estem, en especial, perquè sabem que travessem un moment complicat i d'incertesa, però amb tot i això heu estat ahí, heu respost i ho heu aconseguit amb un 133%, quina passada!\nAra és el nostre torn. Anem a treballar perquè tingueu les recompenses el més prompte possible. En breu rebreu un formulari que haureu d'emplenar per poder començar a gestionar les comandes. Vos mantindrem informades i informats. Gràcies de nou!\nComença el Bon Viatge!\nEstimada família Menerva, esperem que estigueu molt bé.… read more\nProjecte aconseguit! No ho podem dir amb més ganes ni il·lusió:… read more


Reunió de Junts per Sant Sadurní. Eix\nEl candidat de Junts per Sant Sadurní, Ton Amat, ha explicat que la candidatura que ell encapçala valora positivament el rebuig, per part de la Comissió de Territori del Parlament, del projecte del Quart Cinturó entre Abrera i Sant Sadurní d’Anoia. Amat ha defensat la idiosincràsia del Penedès i ha recordat que la implantació d’aquest projecte provocaria un greu perjudici al territori i, en especial, a la Capital del Cava.\nEn aquesta línia, el candidat de Junts per Sant Sadurní demana «al Govern espanyol que aturi la projecció del Quart Cinturó sobre territori penedesenc», a més de recordar que cal «comptar amb el consens dels municipis afectats, a nivell social, polític i econòmic; amb l’objectiu de trobar la millor solució possible a l’actual traçat definit per desenvolupar el Quart Cinturó».\nPer la candidatura transversal que es presentarà a les eleccions municipals de Sant Sadurní, una de les apostes per al proper mandat serà preservar el model territorial actual de la Capital del Cava i del Penedès.\nNova comissió temàtica\nEl proper dimarts 19 de febrer (Índex, 20h) Junts per Sant Sadurní celebrarà una nova comissió temàtica per continuar preparant el programa amb el que es presentarà a les eleccions municipals. Després de la bona acollida i alt nivell de participació de les tres primeres sessions, aquesta quarta reunió oberta servirà per debatre propostes dels àmbits de participació, via pública i medi ambient, a més de les propostes que vulguin fer els assistents.


CaixaBank i Cooperatives Agro-alimentàries d'Espanya renoven el seu acord per donar suport a l'activitat del sector\n+ Notícies - 18/10/2021 - 13:47\nL'acord promou accions i activitats conjuntes destinades al col·lectiu professional vinculat al sector\nCaixaBank ha renovat el seu acord de col·laboració amb Cooperatives Agro-alimentàries d'Espanya amb l'objectiu de continuar donant suport a l'activitat del sector. El conveni pretén mantenir unes línies de cooperació conjuntes que contribueixin a continuar fomentant el finançament del món agro i ajudar a promoure i desenvolupar l'activitat empresarial.\nL'acord, signat pel director general de Negoci de CaixaBank, Juan Antonio Alcaraz, i el president de Cooperatives Agro-alimentàries d'Espanya, Ángel Villafranca, beneficiarà a les 3.669 cooperatives agràries i ramaderes que componen l'organització i a les més d'1 milió de famílies sòcies.\nAl cap d'un any en el qual a causa de la pandèmia derivada de la COVID-19, les jornades organitzades per Cooperatives Agro-Alimentàries i CaixaBank han estat telemàtiques, es reprèn la celebració d'esdeveniments presencials amb experts i tècnics del món agro. Aquests ofereixen els seus coneixements i experiència als socis de Cooperatives Agro-alimentàries d'Espanya en uns actes de gran valor per als oïdors.\nD'altra banda, CaixaBank es converteix en col·laborador permanent de la Càtedra de Cooperatives i patrocinarà la seva jornada anual i nacional, així com un dels cursos que s'imparteixen des de Cooperatives Agro-alimentàries d'Espanya.\nL'entitat amb més presència en l'àmbit rural\nEn l'actualitat, CaixaBank té presència a més de 2.200 municipis, i a 366 és l'única entitat amb representació.\nAgroBank, la línia de negoci de CaixaBank dirigida al sector agroalimentari, ha consolidat el seu lideratge en aquest segment i té com a clients a un de cada tres agricultors espanyols. La proposta de valor d'AgroBank combina el desenvolupament dels millors productes i serveis adaptats a les peculiaritats dels agricultors, ramaders o cooperativistes del sector juntament amb un assessorament pròxim i integral, no sols amb el suport financer, sinó també des de la planificació conjunta, l'ajuda a la formació i l'especialització per oferir un servei realment útil.\nCaixaBank fomenta el finançament responsable i sostenible com una de les seves línies d'acció prioritàries en matèria de banca socialment responsable, especialment en tot el que concerneix l'àmbit rural. En aquest sentit, CaixaBank disposa de línies de finançament específiques per a impulsar projectes que ajudin a combatre el canvi climàtic, com l'eficiència energètica o l'agricultura ecològica, buscant oportunitats a favor de la salut del planeta. Amb aquesta mena de finançaments CaixaBank contribueix als Objectius de Desenvolupament Sostenible de Nacions Unides.\nSobre Cooperatives Agro-alimentàries\nCooperatives Agro-alimentàries d'Espanya és l'organització representativa del cooperativisme agroalimentari. Desenvolupa la seva activitat representativa davant organismes, institucions i associacions nacionals i europees relacionades amb el sector agroalimentari i l'economia social.\nLa seva Missió és promocionar, representar i vertebrar el cooperativisme agroalimentari espanyol, impulsant un model cooperatiu empresarial, professionalitzat, amb dimensió rellevant, generador de valor i competitiu, que contribueixi a millorar la rendibilitat d'agricultors i ramaders socis i al desenvolupament sostenible del sector agroalimentari i del medi rural.\nEstà formada per 16 Federacions i Unions Territorials de Cooperatives Agràries (FUTs) Agrocantabria (Cooperativa de 2n grau de Cantàbria), que ofereixen els seus serveis i tenen el seu àmbit d'actuació en les seves respectives Comunitats Autònomes.\nCooperatives Agro-alimentàries presta serveis de formació, informació i assessorament a través de les seves oficines a Madrid i Brussel·les, contribuint així a la millora de l'eficàcia del cooperativisme agrari en la consecució dels seus fins econòmics, socials i humans.


"El viento idiota" recull les seves memòries i ja és un èxit de crítiques als Estats Units\n18/01/2020 - 17.23 Actualitzat 20/01/2020 - 11.35\nVitalista i entusiasta, Peter Kaldheim debuta als 70 anys amb el llibre "El viento idiota" (com la cançó de Bob Dylan), que és també un petit homenatge al seu ídol: Jack Kerouac.\nKaldheim va ser editor a Nova York durant els anys 70 i als anys 80, en plena era Reagan, va fugir de la seva doble vida a Nova York. Es volia deslliurar dels deutes i l'addicció: treballava d'editor, però a les nits feia de camell.\nAra recull tota aquella experiència, i el viatge a través dels Estats Units que va emprendre des de la seva fugida, en la seva primera novel·la.\n"Quan escrivia el llibre i parlava sobre totes les coses estúpides que vaig fer i que em van portar a ser un sensesostre, vaig pensar en un vers de la cançó que diu: som idiotes, nena, és un miracle que, fins i tot, puguem alimentar-nos."\nEl nord-americà Peter Kaldheim amb el seu llibre "El viento idiota", a Barcelona\nTot i que ara ja és un èxit de crítica als Estats Units, al principi li va costar trobar algú que volgués publicar la seva autobiografia. No volien més històries de superació, però ell defensa que la seva va una mica més enllà d'això.\n"No volia que fos un relat depriment. No ho és. És més aviat una història d'aventures per a mi. El que passa és que es tracta d'una aventura que molta gent no tindrà la mala sort de viure. No crec que puguis apuntar-te a cap llista per ser sensesostre."\nLa cançó "Idiot Wind", de Bob Dylan, ha inspirat el títol del llibre autobiogràfic de Peter Kaldheim\n"El viento idiota" és el primer llibre de Peter Kaldheim, editor a Nova York durant els anys 70


L’Educació al nostre país | Els veÏns del C2\nL’Educació al nostre país\n29 Març 2017 12 Abril 2017 / isajnez89\nL’altre dia vaig llegir un article al diari, el títol deia “L’educació a Catalunya mai serà com a Finlàndia” Feia una comparació on es veien les diferències entre ambdós models educatius i concloïa que Catalunya està anys llum d’ells. Malauradament té raó, no cal ser ministre d’educació per veure la deficiència del nostre sistema educatiu i comprendre que alguna cosa no funciona bé.\nPodria començar dient que el nostre país no dóna les mateixes oportunitats a tothom. Cada vegada més, veig escoles públiques que van quedant degradades socialment, qui té diners pot pagar una bona escola i entorn per als seus fills i qui no en té ha de mantenir l’ esperança de que el seu fill sigui un estudiant excel•lent i aconsegueixi alguna beca.\nPossiblement és aquesta segregació que fem que ja condemna a una escola sencera, és el peix que es mossega la cua. Algú va decidir deixar d’invertir en educació, deixar de créixer en aquest àmbit. Com a pare, sempre voldré el millor per al meu fill, així que aniré a buscar-lo on ho ofereixin; Com a professor, sempre voldré els millors recursos per treballar, el millor material, les millors instal•lacions i si no ho tinc, em desmotivaré veient la meva impotència per manca de suport; Com a estudiant, espero estar en les mans del millor guia per al meu futur, però primer, m’han de donar l’oportunitat de provar-me a mi mateix, de veure on puc arribar.\nÉs per això, que ens hem de conscienciar per no posar límits a l’educació, aquesta serà el nostre futur. Hem de crear nous plans educatius, nous mètodes, fixar-nos en el que si funciona i deixar de banda el que no.\nA mi m’ha regirat el cap l’article comparant-nos amb Finlàndia, però no cal que ens anem tan lluny: César Bona, es pot considerar un dels millors professors del país, l’any 2015 va ser l’únic espanyol nominat al premi Global Teacher Prize pel seu mètode d’ensenyament. Aquest any ressona el nom de David Calle, també nominat al GTP per crear un canal educatiu a youtube.\nHem de recordar que invertir en educació és invertir en el futur, invertir en qualitat de vida.\n← La importància de la seguretat\nDefensar l’educació com eina de desenvolupament social →\nUn pensament sobre “L’Educació al nostre país”\n11 Abril 2017 a les 19:53\nHola Isa ,\nHe llegit el teu article i el trobo que està ben estructurat i les idees ben exposades .\nPel que fa al contingut , estic d’acord en què nostra educació està a un nivell per sota d’altres europees i que no hem de posar límits a l’educació però , l’article em sembla una mica pessimista . Cal teñir en compte la història recent del nostre pais , com la guerra civil i una dictadura de gairebé 40 anys, per comprendre el gran avanç que hem tingut . Fa només 40 anys en què el nivel d’analfabetisme era molt elevat i les universidades eres escasses i pràcticament inaccesibles per a les dones . Llavors , vull ser optimista i pensar que en un futuro no molt llunyà estarem al nivell educatiu dels països nòrdics . Per concloure , dir-te que l’article m’ha agradat molt i coincideixo amb tú en què , encara hem de millorar-lo molt , estic segura que ho aconseguirem.


Cistella ecològica a domicili – Aliments ecològics Collbahí S.C. Mieres\nOferim dos tipus de cistelles a domicili: les personalitzades i les estàndard. Les personalitzades són aquelles en què el client escull les verdures, fruites i altres productes mentre que les estàndard són aquelles en què el client, pels motius que sigui, no vol estar pendent del mail i de què hi ha cada setmana. En aquest cas, ens deixa clares les seves preferències de verdures i fruites i li preparem una cistella general. Totes les comandes a domicili són d’un mínim de 25€ per cistella. Després es cobrarà el transport a part segons on s’hagin de portar. Dintre aquests 25€ mínim de comanda 15€ han de ser de verdures de casa.\nPer demanar una cistella ocasionalment, podeu fer-ho:\nPer email: collbahi@gmail.com\nPer Whatsapp: Tel. 646 050 768\nDemanem a tots els nostres clients que ens avisin quan marxen o tenen previst marxar de vacances. Això ens permet fer les previsions corresponents a l’hort. Per poder servir com cal i tenir sempre vida a l’hort, ens hem d’organitzar i una previsió sempre ajuda.\nCada setmana (divendres, dissabte) enviem per via e-mail, el nostre llistat de verdura i fruita fresca de temporada i altres queviures a cada client. I ells ens el retornen amb la comanda detallada (kg, unitats…) L’últim dia per enviar la comanda és dilluns, a les 15 h. Així nosaltres dimarts i dijous preparem les comandes tenint cura que els aliments arribin en les millors condicions, frescos i bons. Això en el cas de les cistelles personalitzades. El dimecres repartim les comandes a domicili a Banyoles i rodalia. I divendres des d’Olot fins a Sta. Coloma passant per Anglès i tornant per Girona. En cas que per horaris el client no hi fos, sempre es pot establir un racó per deixar la cistella.\nEl pagament normalment es fa en efectiu.\nPer part nostra ens comprometem a portar setmanalment o quinzenalment les cistelles a domicili. Per part del client, demanem que hi hagi un compromís de respectar els terminis establerts per portar les cistelles, siguin setmanals, sigui quinzenal.


Treballadors i treballadores aboquen als fòrums de la xarxa les dantesques condicions de treball creades per la reforma laboral\nUna dona neteja instal·lacions d’un centre oficial. / ENRIC CATALÀ\n“Fa tres setmanes que treballo en una hamburgueseria molt coneguda. Em van fer un contracte de 20 hores i em paguen 4,80 euros bruts l’hora. Les hores extres paguen el mateix. No paguen la nocturnitat. Tanquen el local a les tres de la matinada. Ho has de netejar tot i passada aquesta hora no et paguen les que et quedis netejant (que poden ser una o dues). Avui mateix m’han fet fora per negar-me a treballar sense cobrar. Què puc fer?”. Qui escriu això es presenta com a ‘laylea’ en un fòrum d’Internet on es comparteixen preocupacions per les condicions laborals dels participants. Aquest ‘post’ es va penjar el passat 20 de juny.\nEl mateix dia ‘janira’ hi deixava aquesta nota: “Treballo en un restaurant des de fa un mes i mig amb un contracte de cuinera per 40 hores. Cada setmana treballo unes 50 hores com a mínim. Les hores que faig de més ni es paguen ni es tornen però el meu cap diu que això és el que hi ha i com que tenim un contracte amb període de prova d’un any, ens diu que si no ens agrada, marxem. Què podem fer? Estic segura que això és il·legal”.\nNo pagar hores extres és il·legal però, segons els comentaris que apareixen en aquest i d’altres fòrums d’Internet, és molt habitual. La denúncia de l’impagament del temps que es treballa més enllà de l’horari pactat amb l’empresari s’afegeix a les queixes freqüents per uns sous que es consideren massa baixos. Hi ha fòrums específics de treballadors d’empreses com ‘El Corte Inglés’, ‘Burger King’ o ‘McDonalds’ i d’altres més genèrics. En podem trobar, fins i tot, dins portals com el de la revista Vogue o a portals amb l’opció de consulta gratuïta a Internet com expertolaboralonline.com\n‘Darke’ escriu: “Com puc sol·licitar una inspecció a una empresa on hi treballa un familiar? És per no comprometre’l i l’acomiadin, ja que necessita la feina. Treballa de 7 del matí a 7 del vespre, quan el seu contracte diu que hauria de plegar a les 15 hores. És un abús i li paguen el salari mínim. Òbviament les extres no les paguen i els obliguen a quedar-se. És molt frustrant la impotència de no poder fer res, davant aquesta plaga d’empresaris”.\nHi ha qui fa front a aquesta frustració amb un esforç físic i psicològic espectacular. Llegim l’actitud de la dona que el desembre de l’any passat aportava aquesta explicació: “Com a dona de la neteja guanyo 1.300 euros al mes. De dilluns a divendres, de 8 a 11 del matí vaig a una casa que em paga 300 euros. D’11 a 14 hores vaig a una altra, on em paguen 400 euros. De 16 a 17 hores vaig a planxar una hora i cobro 100 euros mensuals. De 17 a 20 hores, un altre cop a netejar. Els dissabtes vaig tres hores i cobro 100 euros al mes i els diumenges vaig a les 5 del matí a netejar un despatx i cobro 80 euros. Així fa sis anys que vaig fent. Amb la neteja es guanyen diners però vas corrent i canviant-te de roba tot el dia. Si vols aspirar a treballs millors, cal esforçar-se”. Es pot aguantar aquest ritme molts anys sense emmalaltir?».\nBen lluny de l’actitud d’aquesta dona trobem aquesta altra, del mateix sector: “Avui acabo de cobrar el meu ‘sou’: 250 euros per netejar una casa tres hores diàries, de dilluns a divendres, sense contracte i aguantant a una ‘pija’ odiosa que a sobre es queixa de tot. El desembre no hi he d’anar perquè tenen vacances i no sé si el gener em cridaran. He de passar dos mesos amb 400 euros i encara gràcies que tinc alguns diners estalviats”. Un usuari de la plana web li replica: “No et queixis. Almenys tens un sou… Jo treballo en un bar. Em paguen per hores, sense contracte. 4 euros l’hora. Em paguen per setmanes. I a sobre ho cobro en tres o quatre cops. Això si paga…”.\nTambé l’enveja una altra usuària: “250 euros per tres hores diàries. T’hauries de sentir afortunada! Jo en cobro 300 al mes per cinc hores diàries, de dilluns a divendres, per netejar i tenir cura d’un nen“. O aquest altre: “Jo tinc contracte i cobro 4,4 euros/hora. Així que t’entenc. L’únic que té de bo és que almenys tinc seguretat de cobrar cada mes. Aquest país se’n va a la merda, però, clar, segons el govern estem reduint l’atur i sortint de la crisi”.\n‘Mary’ també es queixa d’explotació laboral: “Estic treballant des del novembre en un restaurant-hamburgueseria. Quan em van contractar les condicions eren bones. Tenia 40 hores, dos dies de festa a la setmana i rentava els plats quan el meu company tenia festa. Érem cinc a la cuina, però en tres mesos només en som 3 i he de netejar els plats cada dia. Hi ha dies que faig hores extres però no me les paguen ni me les tornen. Hi ha nits que em quedo sola i he d’atendre els clients i rentar els plats. Vull saber si tinc dret a què m’apugin el sou perquè tinc la sensació que m’estan esprement més que una taronja”.\nLa impossibilitat de la conciliació familiar o de saber quan es tindrà un moment de descans a la feina, dies festius o vacances també és present en molts dels comentaris. ‘Ann’: “Tinc un nadó de sis mesos i el meu cap no em vol donar un horari fix. No vol negociar l’horari i no vol fer res per escrit. Em diu que de dilluns a divendres tinc un horari i el cap de setmana, un altre. Només publica l’horari setmanal. A vegades, no ho publica i ho envia per correu d’un dia per l’altre”. El mateix li passa a ‘Judith’, que el 26 de maig explicava: “Sóc una treballadora que té jornada parcial de 30 hores des que vaig començar a treballar en una empresa ara fa dos anys i mig. Vaig pactar verbalment amb el meu superior que, com que tinc dos fills i estic separada, treballaria als matins quan em toquessin els nens i a les tardes quan no em toquessin. Ara em volen invertir el torn i no podré estar amb els meus fills”.\nUn treballador neteja en acabar la seva jornada laboral\nSi a les condicions laborals precàries s’hi afegeix una relació difícil amb els superiors, la situació es torna més angoixant. Un usuari escrivia el 21 de juliol de l’any passat sobre el seu treball en una hamburgueseria de renom: “Vaig estar-hi treballant i, a més del tracte desagradable del gerent i la resta de personal, l’explotació era molt seriosa, l’horari una merda i em pagaven 4 euros l’hora. Hauria de tocar fons per tornar a treballar en una porqueria com aquesta”.\nTambé es va angoixar la dona que treballava en uns grans magatzems comercials i es demanava “És lícit que et formin una bronca de mil parells.. si baixes un segon al magatzem sense avisar el teu cap i t’amenacin amb la suspensió de feina i sou?”.\nQuadres clínics d’ansietat i depressió\nLlegint aquestes reflexions s’entén que la precarietat laboral augmenti els quadres clínics d’ansietat i depressió. Claudi Camps, responsable de la Xarxa de salut mental a Girona, declarava recentment que “al principi, aquests treballadors intenten adaptar-se a la situació fent un sobre-esforç per combatre l’ansietat i l’insomni i es neguen a acceptar la precarietat del seu lloc de treball perquè el necessiten i perquè creuen que es podran adaptar a les condicions”. També explica que moltes persones es presenten a la seva consulta després de tres o quatre anys de relació laboral precària, que han repercutit de forma nefasta a escala personal i familiar. Recomana que s’acudeixi a l’especialista quan apareguin els primers símptomes.\n“En un estat de necessitat ningú no s’atreveix a reclamar. Existeix una por terrorífica a les empreses”, explica Gonzalo Fuentes, responsable de Política Institucional de la Federació de Serveis de Comissions Obreres. En el cas del personal de neteja dels hotels, CCOO ha detectat situacions en què es paga entre 1,5 i 2 euros per netejar cada habitació. Ho exposa molt clarament, també a Internet, una d’aquestes treballadores: “Treballo com a cambrera d’hotel i això no és treball; és esclavatge. No hi ha dret al que ens fan. Ens estan explotant i cada cop exigeixen més i més, per un salari de porqueria, que no ens dóna ni per menjar. Quan arribo a casa no em puc ni moure del mal que em fan l’esquena, les cames, els braços i les mans. Només els falta el fuet”.\nEl principal remei pels sindicalistes és fer marxa enrere la reforma laboral vigent. Jesús Lodeiro, de la Federació de Comerç, Hosteleria i Turisme de la UGT de Catalunya, responsabilitza de l’actual situació de precarietat a les reformes laborals aprovades pels governs de José Luis Rodríguez Zapatero i Mariano Rajoy. Creu que també caldria combatre la subcontractació de serveis a la qual apel·len molts establiments hotelers i augmentar els inspectors de treball que vetllen pels drets dels treballadors. Segons ell, el descontrol existent facilita els abusos laborals: “quasi un dret a pernada’.\nEl seu company de sindicat, Toni Díaz, secretari general de la Federació de treballadors de Grans Magatzems, denuncia que la precarietat en aquest sector s’accentua pel conveni signat entre els sindicats grocs Fasga i Fetico i la patronal ANGED que va congelar els sous. Internet també és la via per la protesta dels treballadors disconformes. Han creat el portal de facebook: ‘PAFF. Plataforma d’Afectats per Fetico i Fasga’.\nLa precariedad laboral se confiesa en Internet – Despierta al futuro\nDenúncies de la UGT per l’incompliment del conveni…\nNo són pràctiques universitàries, és un abús


La passada setmana van començar les labors de millora forestal en la Serra de Santa Pola, gràcies a una subvenció de la Diputació d'Alacant. Aquesta subvenció, aconseguida per la Regidoria de Sostenibilitat i dotada de 40.000€, permetrà eliminar la massa forestal morta d'algunes zones de la serra i també regenerar la zona. Les actuacions les està executant la Diputació, seguint les premisses marcades per l'Ajuntament.\nLes labors s'han centrat en les zones limítrofes de la carretera N-332, des de la zona que es va cremar al costat del camí del Faro fins al Molí de la Calera. Com va apuntar Alejandro Escalada, regidor de Sostenibilitat, també es buidarà el barranc de Meleja i es crearà una senda que connecte directament amb el paratge. A més, també es realitzarà una labor de neteja de massa forestal morta en la zona del Pla del Rave.\nEls tractaments que es van a dur a terme són tala i tritura de massa forestal morta per a crear sòl; la creació talussos o rasclets amb troncs de fusta, així com la de dics de contenció per a afavorir la regeneració de la zona, entre altres actuacions.


Resum de les Ordres ministerials sobre l'obertura de determinats comerços i serveis\nAhir, diumenge 3 de maig, es van publicar diferents Ordres ministerials en un BOE extraordinari, d’entre les quals destaquem les següents:\nUsuaris del transport en autobús, ferrocarril, aeri i marítim.\nUsuaris dels transports públics de viatgers en vehicles de fins a nou places, inclòs el conductor.\nTreballadors dels serveis de transport que tinguin contacte amb els viatgers. També accés a solucions hidroalcohòliques.\nTransports privats particulars i privats de fins a nou persones, inclòs el conductor: màxim de dues persones per cada filera de seients, amb mascareta i màxima distància possible entre ocupants.\nTransports públics de viatgers de fins a nou places, inclòs el conductor: màxim dues persones per cada filera addicional de seients respecte la del conductor, amb màxima distància possible.\nVehicles amb un única filera de seients: màxim dues persones, amb mascareta i màxima distància possible.\nTransport públic regular, discrecional i privat complementari de viatgers en autobús i en transports ferroviaris en què els ocupants hagin d’anar asseguts: Màxima separació entre viatgers. No s’hi podran ocupar més de la meitat de seients disponibles respecte del màxim permès.\nEn els autobusos sempre es mantindrà buida la filera posterior a la butaca ocupada pel conductor.\nTransport públics col·lectius de viatgers d’àmbit urbà i periurbà amb plataformes per a passatgers drets: màxima distància possible, màxim dos viatgers per cada metre quadrat de la zona habilitada per viatjar dret.\nSistema de cita prèvia per garantir un únic client per a cada treballador dins de l’establiment o local. Sense zones d’espera.\nAtenció individualitzada al client amb separació física.\nHorari d’atenció preferent per als majors de 65 anys, coincident amb les franges d'horaris de passeig i esport d’aquest col·lectiu.\nEs podran establir sistemes de recollida en el local dels productes adquirits, de forma esglaonada i sense aglomeracions.\nEls desplaçaments als establiments i locals només es podran efectuar dins del municipi de residència, tret que el servei o producte no s’hi trobi disponible.\nS’exclouen de la reobertura els establiments i locals comercials amb més de 400 m2 de superfície, els centres i parcs comercials i els establiments que es trobin en el seu interior sense accés directe i independent des de l’exterior.\nAquests condicions no s’apliquen als establiments que no van haver de tancar amb la declaració de l’estat d’alarma.\nEs potenciarà la reactivació dels serveis socials mitjançant l’efectiva reincorporació de tot el personal que sigui necessari.\nS’hi estableixen les mesures de prevenció de riscos per al personal que presti serveis en els establiments i locals (art 3) i per als clients (art. 4).\nEs podran realitzar mitjançant serveis de lliurament a domicili i mitjançant la recollida de comandes pels clients en els establiments, on no es podran consumir.\nEn els serveis de lliurament a domicili es podrà establir un sistema de repartiment preferent per a majors de 65 anys, dependents o col·lectius més vulnerables a la Covid-19.\nLes comandes per a la recollida a l’establiment s’hauran de realitzar per telèfon o en línia i l’establiment fixarà un horari de recollida .\nL’establiment haurà de comptar amb un espai habilitat i senyalitzat per a la recollida de les comandes, amb la necessària separació física.\nAls establiments que disposin de punts de sol·licitud i recollida per a vehicles, les comandes es podran realitzar des del vehicle a l’establiment i procedir a la seva posterior recollida.\nEl capítol IV regula les condicions per a l’obertura al públic, realització d’activitats i prestació de serveis en els arxiu de qualsevol titularitat i gestió. S’hi preveu que, quan sigui absolutament imprescindible, els ciutadans hi puguin sol·licitar la consulta presencial de fins a deu documents per jornada de treball.


Conferència a càrrec de Ramon Termens Navarro a Sarral - Nova Conca\nDivendres, 21.4.2017 07:15h Comarques\nConferència a càrrec de Ramon Termens Navarro a Sarral\nAquest divendres, 21 d’abril, a les 20 h a la Sala Josep Puig Torné de l’Ajuntament de Sarral tindrà lloc la xerrada “Els inicis de l’exportació, del regal a la il·luminació. I ara què?”, que servirà per descobrir com l’alabastre de Sarral va arribar a llocs com els Emirats Àrabs i Hollywood, obrint mercat a l’estranger.\nLa conferència anirà a càrrec de l’empresari català Ramon Termens Navarro, que des del seu negoci, Sarral Art i Llum, va ser pioner a exportar l’alabastre a altres països i va aconseguir que peces d’aquesta pedra tan característica de Sarral fessin el salt a la gran pantalla tenint presència en pel·lícules com Pretty woman.\nAquesta és la segona activitat organitzada amb motiu de 2017, Any Alabastre Sarral. Conferències com aquesta tenen com a objectiu divulgar l’alabastre i reivindicar la importància que aquesta pedra natural té a Sarral.\n3075 lectures Cap comentari Envia


La recollida selectiva dels residus augmenta a la Regió Metropolitana | Sostenible\nLa recollida selectiva dels residus augmenta a la Regió Metropolitana\nLa Regió Metropolitana genera menys residus per habitant i dia que la mitjana catalana\nLa recollida selectiva dels residus municipals a la Regió Metropolitana (Alt Penedès, Baix Llobregat, Garraf, Maresme, Vallès Occidental, Vallès Oriental i municipis integrats en l'Entitat Metropolitana de Serveis Hidràulics i del Tractament de Residus) ha augmentat notablement l'any 2009. Així, en aquest àmbit territorial s'ha recollit selectivament el 35,1% dels residus municipals generats, mentre que l'any anterior se'n va recollir el 31,9%. Per tant, la Regió Metropolitana fa un important pas endavant i se situa molt a prop de la mitjana catalana de recollida selectiva, que és del 37,6% dels residus municipals generats.\nEn aquest àmbit, s'han recollit selectivament un total de 897.873 tones de residus municipals. La comarca que separa més residus és el Maresme, amb un índex de recollida selectiva del 39,5%, seguida de l'Alt Penedès, amb un índex del 37,1%, i del Vallès Oriental, que recull selectivament el 37% dels residus municipals generats. Tot seguit, se situa el Garraf, que recull selectivament el 36,6%, i el Vallès Occidental, que en recull el 36,5%. Una mica per sota hi ha el Baix Llobregat, que recull selectivament el 35,6% dels residus, i els municipis que integren l'Entitat Metropolitana, que en recullen el 33,7%. Cal destacar, però, que pràcticament tots els índexs de recollida selectiva de la Regió Metropolitana se situen a l'entorn de la mitjana de Catalunya.\nL'any 2009, la Regió Metropolitana va generar 2.557.828 tones de residus municipals. Això suposa que, de mitjana, cada ciutadà d'aquestes comarques va generar 1,40 kg de residus al dia. Aquesta xifra se situa per sota de la mitjana de Catalunya, que és d'1,54 kg de residus per habitant i dia. Cal assenyalar que, tot i l'augment de població, la generació de residus no ha crescut sinó que ha minvat, i en concret ha caigut un 1,9% respecte de les dades de l'any anterior. La comarca que genera més residus per càpita és el Garraf (1,75 kg/habitant/dia), i la que menys el Vallès Occidental (1,26 kg/habitant/dia).


PLA DE DIFUSIÓ DE CONTINGUTS PER ARRIBAR AL TEU PÚBLIC OBJECTIU - EINSTIC - Pàgines web i publicitat online\nA Einstic som experts en publicitat a Google, és per això que t’aconsellem de quin tipus de publicitat pots fer i el principal avantatge és que posicionarem la teva empresa des del primer dia, per tal que tingui més visibilitat i per atraure i captar més visites i clients i poder arribar al públic adequat.\nA més a més, som certificats a Google i som experts en la creació i gestió de les teves campanyes en AdWords de Google. És per això, que t’ajudarem a difondre el contingut que vulguis mostrar; planificant-lo, adaptant-lo, medint-lo i analitzant-lo.\nPlanificació: S’ha de tenir un objectiu SMART abans de difondre qualsevol contingut, serà el que determini la selecció de mitjans, la inversió, i la feina que s’ha de fer. S’ha de generar expectació abans de fer la publicació.\nFormats: Cada contingut ha de tenir algun objecte visual per poder ser compartit, és per això que adaptem cada contingut a diferents formats i ho adaptem als que creiem que poden funcionar més bé amb la teva audiència i en cada una de les plataformes.\nCanals: Hi ha diferents mitjans per poder difondre la informació i nosaltres t’aconsellarem de quin és el millor criteri a seguir per tal que arribi al teu públic escollit.\nMesura: Som constants en cada publicació, és a dir, analitzem i comprovem si la campanya està funcionant bé i segueix rebent tràfic i compleix amb els objectius establerts, si no, establim millores optimitzant els continguts.\nDemana’ns informació o bé, visita’ns a la Rambla de l’Hospital 6 4t 4a i t’aconsellarem com fer-ho.


Paguen la fiança de 100.000 euros i surten de la presó - RÀDIO MARINA 100.3 | RÀDIO MARINA, sempre al teu costat\nPaguen la fiança de 100.000 euros i surten de la presó\nBassa i Borràs les primeres en sortir de la presó\nLes conselleres Dolors Bassa i Meritxell Borràs han sortit de la presó d’Alcalá-Meco pocs minuts abans de les quatre de la tarda . Ho han fet juntes en una mateixa furgoneta mentre familiars i representants polítics d’ERC i el PDeCAT els esperaven just a la sortida. Bassa i Borràs han passat un mes i dos dies empresonades i han pogut sortir després de pagar la fiança de 100.000 euros a cadascuna que els ha imposat el jutge del Tribunal Suprem Pablo Llarena.\nTurull, Rull, Romeva i Mundó surten de la presó d’Estremera\nEls consellers cessats pel 155 Jordi Turull, Josep Rull, Raül Romeva i Carles Mundó han sortit aquest dilluns de la presó d’Estremera a dos quarts de set de la tarda. Els quatre es trobaven en presó preventiva des del passat 2 de novembre pels delictes de rebel·lió, sedició i malversació de fons.\nOriol Junqueras i Joaquim Forn són ara els exmembres del Govern que queden dins d’Estremera després que aquest dilluns el jutge del Tribunal Suprem hagi decidit mantenir la presó preventiva per a ells. La mateixa decisió que també ha pres per a Jordi Cuixart i Jordi Sànchez, que són a la presó de Soto del Real.


Després de perdre en el debut, necessiten guanyar per ser a vuitens (diumenge, 20 h, Telecinco)\n1 min. Barcelona 23/06/2018 12:56\n651x366 Robert Lewandowski i Ismaila Sarr, en el Polònia-Senegal del Mundial / PETER POWELL / EFE Robert Lewandowski i Ismaila Sarr, en el Polònia-Senegal del Mundial / PETER POWELL / EFE\nLes seleccions de Colòmbia i Polònia s'enfronten aquest diumenge en la segona jornada del grup H amb l'obligació de sumar tres punts per no perdre el tren de la classificació a vuitens de final. Després de caure en el debut contra el Japó (1-2) i el Senegal (1-2), respectivament, saben que una nova derrota els deixaria fora del Mundial.\nColòmbia, que va arribar als quarts de final en l'anterior torneig, haurà de jugar sense la 'Roca' Sánchez, que complirà la sanció després d'haver sigut expulsat al primer partit en el minut 3 per evitar un gol amb el braç. A més, Pekerman farà retocs a la defensa i és possible que el blaugrana Yerry Mina pugui jugar de titular. I, en atac, l'estrella James Rodríguez ja podrà jugar des del principi un cop recuperat de les molèsties al bessó esquerre.\nEn el cas de Polònia, ha de corregir els errors individuals que van marcar la derrota inicial i per això es preveu que el seleccionador hi faci canvis, sobretot en defensa. En atac, Robert Lewandowski, l'estrella indiscutible del combinat polonès, buscarà el seu primer gol al Mundial i evitar que el seu equip torni a casa abans del previst.


Instruments | Aracne fila i fila\nInstruments de percussió a l’antiga Grècia\nLa percussió, una de les activitats musicals més antigues, segurament va néixer a l’època prehistòrica de manera involuntària, ja que per exemple podia ser que emetessin algun so en fer certes activitats: quan afilaven les pedres i feien xocar una pedra amb l’altra, al caçar, quan feien xocar uns objectes amb altres, quan jugaven amb elements de la natura com podria ser un pal, o pedres, etc. Però ho feien sense voler-ho fer. També ho devien fer expressament quan feien rituals al voltant del foc o a altres llocs per celebrar alguna cosa o simplement per diversió amb sons corporals, picant altres objectes amb les mans o picant objectes amb objectes, però aquesta es feia sense cap tipus de coneixement. També en les excavacions s’han trobat tambors de fang i d’ossos d’animals que encara s’utilitzen.\nBastant més endavant, ja a l’Antiga Grècia, trobem una música bàsicament oral, però trobem també instruments de percussió que acompanyaven aquestes músiques orals, aquí us deixo uns quants exemples:\nGrup d’instruments que produeixen el so a través de la vibració del seu propi cos:\nkroúpala (κρούπαλα), conegudes entre els romans com scabella. Eren unes sandàlies que servien per marcar el ritme de les danses amb la sola esquerdada de manera que produïen el so en colpejar la sabata contra el terra.\nKrótalos (κρόταλα): Eren un tipus de castanyoles que es posaven als turmells o als canells per acompanyar les danses dedicades al Déu del vi grec, Dionís.\nDionís, Silè i mènade amb cròtals. Cara B d’una cratera de calze de figures vermelles 520-510 a C. Louvre\nCímbals (κύμβαλα): Instrument fet de dos platets metàl·lics que es feien xocar que també es feien servir per acompanyar les danses i actes teatrals.\nSistre (σεῖστρον): també anomenat sistrum és un antic instrument de percussió de la família dels idiòfons, en la gamma d’indirectament percudits, o sacsejats, com les maraques, les castanyoles o els cascavells. De fet, és un sonall, com els dels nadons en forma de cercle, o de ferradura, que contenia platerets metàl·lics, enfilats en unes varetes, que es feien sonar agitant-los. Era molt utilitzat en les festes religioses de l’antic Egipte en honor a Isis, d’on el van copiar els els romans.\nDetall del vas dels segadors amb sistre. Heràcli Iràklio, Creta\nπλαταγή (sonall d’Arquitas): Entre els idiòfans també caldria esmentar, una mena de sonall infantil, que Aristòtil atribueix a Arquitas (Ἀρχύτας), un polític, filòsof de l’escola de Pitàgoras i matemàtic de Tarent. Els nens no poden estar quiets i en tenir ocupades les mans fent soroll amb el sonall no trencaven les altres coses de la casa.\nL’educació és un sonall per a la majoria dels joves\nGrup d’instruments que produeixen so mitjançant la vibració d’una o més membranes tenses, normalment col·locades sobre un ressonador:\nTýmpanon (τύμπανον): Tambor semblant al pandero, consisteix en un marc rodó fet de fusta junt amb una membrana doble de cuir en un cantó que es tocava normalment com a culte a Dionís i Cíbele (deessa frígia de la Mare Terra).\nDona tocant un tamboret i un mirall en una enòcoe de figures vermelles circa 320 aC. British Museum\nRhóptron (ῥόπτρον): un petit tambor.\nRhóptron. Escena de dansa en una ceràmica àtica en honor de Dionís\nXylophon (ξύλον “fusta” φωνή “veu”): No se sap perquè s’utilitzava a l’Antiga Grècia, potser, per pur oci, però pel nom es pot veure que té una relació amb el xilòfon, que també es tocava en els baquets i consistia en un conjunt de plaques metàl·liques afinades que ressonaven.\nA quins intstuments actuals creieu que s’assemblen els instruments de les imatges?\nConeixeu més instruments grecs de percussió?\nCelebrem Santa Cecília amb música de l’antiga Grècia!\nQui ens amplia L’univers clàssic dels nostres mots amb les paraules d’aquest apunt?\nEloi Salat Navarro, Alumne de 2n de Batxillerat de Clàssiques\nThis entry was posted in Cultura Clàssica 3r, Cultura Clàssica 4t, General, Grec 1r, Grec 2n and tagged Instruments, Música, Percussió, Santa Cecília on 22 novembre 2016 by salat.navarro.


L'oratge continua inestable - Oratgenet\nL’oratge continua inestable\nAhir puguerem vore un poc més el sol i les temperatures repuntaren lleugerament però hui tornem a estar atents a la pluja.\nA més a més tornarem a notar com baixen les temperatures que com a molt arribaran als 15 graus en punts de la costa.\nÉs al centre i al sud on cal esperar les pluges més intenses (que sense ser res de l’altre món podran deixar algun ruixat de més entitat, sobretot a la costa). La neu encara podria deixar-se vore al voltant dels 1.000 metres.\nDe vesprada començaran a trencar-se el núvols i pense que només quedaran ruixats residuals al centre i al sud.\nDemà dissabte encara tindremaire fred a les capes altes de l’atmosfera que durant el matí poden afavorir que es registre algun plugim a la costa i de vesprada a les muntanyes de l’interior. La nit serà fresca i al centre del dia pujara un parell de graus les temperatures.\nDiumenge serà el primer dia des de dissabte passat que no s’espera pluja a cap indret de la Comunitat però no tardarem en tindre noves notícies d’ella perquè dilluns entra una borrasca per l’Estret de Gibraltar ( com les d’abans) que portarà de nou la inestabilitat a la Comunitat Valenciana a partir de dilluns a la nit, i si van cumplint-se les previsions mireu com es presenta l’oratge per al dimarts.\nPasseu molt bon dia i penseu que anem restant dies per eixir d’este malson


Un sindicat de mossos diu que no es pot aprendre rus en un dia - El Gerió Digital\nSAP-UGT critica que Interior ven "una imatge falsa" sobre la formació que reben els agents\nDimecres, 19 de juny de 2013 19:22h\nEl sindicat policial SAP-UGT ha criticat que el Departament d'Interior vulgui "vendre una imatge falsa" sobre la formació real que reben els agents dels Mossos d'Esquadra i de les policies locals. El sindicat creu que la conselleria "amaga les seves vergonyes" assegurant que ensenya rus als agents perquè puguin atendre els turistes russos que, cada vegada més, trien Catalunya com a destí turístic. A més, el sindicat creu que el Govern ha volgut crear una cortina de fum per desviar l'atenció sobre la futura retirada de traductors de les comissaries, tal com van denunciar els sindicats. "Interior es desmarca amb una mesura totalment ineficaç: cursos de rus en un dia", afirma el SAP-UGT.\n"Entenem que aquestes mesures no serviran per donar un millor servei a la ciutadania", destaca el sindicat policial que considera que una mesura realment eficaç perquè els agents aprenguessin idiomes seria impartir-ho en el mateix cos o incentivant els mossos i policies perquè volguessin aprendre llengües estrangeres.\nInterior va donar a conèixer dimarts que agents dels Mossos d'Esquadra i de diferents cossos de policies locals començaven a rebre els primers cursos per conèixer les nocions bàsiques tant de la llengua russa com de la cultura i costums d'aquest país.\nEls cursos els promou la Direcció General de la Policia i l'Agència Catalana de Turisme i s'imparteixen a agents de Lloret de Mar, Blanes i Tossa de Mar (Selva), Salou (Tarragonès), Cambrils (Baix Camp) i també a efectius de la Guàrdia Urbana de Barcelona. Segons el Govern, l'objectiu és donar millor tracte a aquest turista, que és cada vegada més important (aquest any es preveu arribar al milió de visitants) però no acostuma a conèixer altres llengües d'ús més comú, com l'anglès.


Calella, ‘gran sortida’ de la Volta a Catalunya de les 100 edicions | Esportiu Maresme\nLa història de la Volta Ciclista a Catalunya no podria entendre’s sense la participació i complicitat de Calella. I l’aposta d’aquest municipi del Maresme per ser una ciutat amb segell de destinació turística esportiva de qualitat tampoc s’entendria sense la seva decidida aposta per aquesta prova esportiva.\nEl dilluns 22 de març, Calella tornarà a vestir les seves millors gales per convertir-se en el punt de sortida de la primera etapa d’una Volta històrica: la de les 100 edicions. Una efemèride que havia d’haver-se completat l’any passat i que l’estat d’alarma a causa de la pandèmia de la COVID-19 ho va impedir. Aquella Volta es va suspendre i ara, en 2021, amb totes les garanties sanitàries establertes, torna amb més il·lusió i ganes que mai.\nDes de 2012, el municipi del Maresme ha estat l’inici d’aquesta prova ciclista tan arrelada al país\nLa història de Calella amb la Volta Ciclista a Catalunya es remunta als anys 1963 i 1964, quan va acollir dues arribades de la cursa de forma consecutiva, amb triomfs del francès Jean Gaczyck (1963) i de José Pérez Francés (1964). Ja no va tornar fins a l’any 2012, però ho va fer a nivells màxims. Des de 2012 i fins a 2021, haurà acollit de forma consecutiva la primera etapa de la cursa, amb inici i final a la població, sent també l’escenari de la presentació tradicional d’equips abans de l’inici de la competició.\nLa Volta, inclosa dins el calendari de l’UCI World Tour, és la tercera cursa per etapes més antiga de les que es disputen actualment, només darrere del Tour de França i el Giro d’Itàlia. Com cada any permetrà veure rodar per les carreteres catalanes els millors ciclistes del món.\nL’any passat es va haver de suspendre a causa de la pandèmia i aquesta edició es disputarà amb les màximes garanties de seguretat\n“Estem molt satisfets de la resposta de tots els inicis i finals d’etapa de la Volta. Tots ells han volgut mantenir la seva vinculació amb la Volta en aquesta edició tan important, i l’arribada de la carrera serà un gran espectacle, especialment televisiu, en una època en la qual tots necessitem bones notícies”, ha manifestat el director general de la carrera, Rubèn Peris.\n“Hem après molt de com fer les coses adequadament, i destinarem molts esforços i inversió al fet que tothom visqui una prova segura i adaptada en el moment de les dates de celebració de l’esdeveniment. Hem de garantir la seguretat sanitària dels corredors, del personal dels equips, de l’organització i en el cas que sigui possible, dels aficionats”, conclou Rubèn Peris.


L'Ajuntament dóna suport a la formació dual de l'Escola Joan XXIII — Ajuntament de Tarragona\nEsteu aquí: Inici › Educació › Notícies › Notícies 2016 › L'Ajuntament dóna suport a la formació dual de l'Escola Joan XXIII\nL'Ajuntament dóna suport a la formació dual de l'Escola Joan XXIII\nL'Ajuntament de Tarragona i l'Escola Joan XXIII han signat aquest divendres el conveni de promoció dels cicles formatius de la branca administrativa. L'acord preveu que el consistori oferirà una retribució econòmica a l'alumnat que cursa els cicles i els ofereix estades professionals a les dependències municipals. El conveni l'han rubricat el conseller d'Educació, Ocupació i Desenvolupament Econòmic, Francesc Roca i el director de l'Escola Joan XXIII, Joan Llatse.\nL'acord formalitza la col•laboració del Tarragona Impulsa amb l'Escola Joan XXIII per promoure, impulsar i desenvolupar, en règim d'alternança i amb formació dual, el cicle formatiu de grau mitjà de Gestió Administrativa i el cicle formatiu de grau superior d'Administració i Finances.\nD'aquesta manera, set alumnes d'ambdós cursos realitzaran tasques administratives en diferents dependències municipals: el mateix Tarragona Impulsa, l'Arxiu, el Departament de Comerç, el Departament d'Informàtica i l'Institut Municipal de Serveis Socials.\nEn el transcurs de l'acte, el conseller Francesc Roca ha aconsellat a l'alumnat: "A la formació dual el reconeixement econòmic no és el més important. El fet de poder participar en un espai de treball et permet adquirir competències que difícilment s'aprenen en una aula".\nL'establiment d'aquest període de formació suposa una inversió municipal de 34.332 €. Es tracta de la primera vegada que l'Ajuntament col•labora d'aquesta manera amb estudis de formació dual.